روسیانین انرژی شیرکتی «گازپروم» ایرانلا بو اؤلکه‌ده‌کی نفت و طبیعی گاز یاتاقلارینا ۴۰ میلیارد دلارلیق سرمایه قویولماسینی نظرده توتان آنلاشما مموراندومو ایمضالادی.
ایران دؤولت تلویزیونو، آنلاشمانین تهران‌دا ایران میللی نفت شیرکتی و روسیانین انرژی شیرکتی گازپروم مسئوللاری طرفین‌دن ایمضالاندیغینی آچیقلادی.
ایران میللی نفت شیرکتینین باش مودورو محسن خجسته‌مهر مموراندومو «اؤلکه‌سینین نفت بؤلومونده ان بؤیوک خاریجی یاتیریم آنلاشماسی» اولاراق تانیملادی.
«میللی نفت شیرکتی ایله گازپروم آراسیندا ۴۰ میلیارد دلارلیق سرمایه‌نی اؤن گؤرن آنلاشما مموراندومو ایمضالاندی» دئین خجسته‌مهر، بو چرچیوه‌ده گازپرومون، ایرانین قوزئی پارس و بصره کؤرفزینده‌کی کیش آداسی یاخینلیغینداکی گاز یاتاقلارینین گلیشدیریله‌مه‌سی و ایرانین مایعلشدیریلمیش طبیعی گاز (ال‌ان‌جی) پروژه‌لرینین تاماملانماسی اوچون اون میلیاردلارجا دلار سرمایه قویاجاق.
